钦定古今图书集成/明伦汇编/人事典/第035卷 > 《内则》
## 钦定古今图书集成/明伦汇编/人事典/第035卷 > 《内则》

子生六年教，之数与方名。

〈注〉数谓一、十、百、千、万，方名东、西、南、北也。

《东观汉记》：“马援字客卿，幼而岐嶷。年六岁能接应诸
公，专对宾客。尝有死罪亡命者来过，客卿藏匿不令
人知，外若讷而沉敏，兄甚奇之，以为将相器，故以客
卿字焉。”

张堪字君游年六岁受业长安治梁丘易才美而高
京师号曰：“圣童。”

《吴志陆绩传》：绩年六岁，于九江见袁术。术出橘，绩怀
三枚去，拜辞堕地。术谓曰：“陆郎作宾客而怀橘乎？”绩
跪答曰：“欲归遗母。”术大奇之。

《晋书范汪传》：“汪字元平，雍州刺史晷之孙也。父稚，早
卒。汪少孤贫，六岁过江，依外家新野庾氏。荆州刺史
王澄见而奇之，曰：‘兴范族者，必是子也’。”

《傅祗传》：“祗子宣，年六岁丧继母，哭泣如成人，中表异
之。”

《宋书谢瞻传》：“瞻字宣远，一名檐，字通远，陈郡阳夏人，
卫将军晦第三兄也。年六岁能属文，为《紫石英赞》《果
然诗》，当时才士莫不叹异。”

《梁书徐勉传》：“勉年六岁，时属霖雨，家人祈霁，率尔为
文，见称耆宿。”

《简文帝本纪》：太宗幼而敏睿，识悟过人。六岁便属文。
高祖惊其早就，弗之信也。乃于御前面试，辞彩甚美。
高祖叹曰：“此子吾家之东阿。”

《江革传》：革幼而聪敏，早有才思。六岁便解属文。父柔
之，深加赏器，曰：“此儿必兴吾门。”

《刘歊传》：“歊幼有识慧，六岁诵《论语》《毛诗》，意所不解，便
能问难。”

《幼童传》：“孙士潜，字石龙，六岁上书，七岁属文。”

《金楼子自叙》曰：余六岁解为诗，奉敕为诗曰：“池萍生
已合，林花发稍周。”因而稍学为文也。

《陈书姚察传》：“察幼有至性，事亲以孝闻。六岁诵书万
馀言，弱不好弄，博奕杂戏初不经心，勤苦厉精，以夜
继日。”

《陆琼传》：“琼幼聪慧，有思理，六岁为五言诗，颇有词采。”
《北齐书李浑传》：“浑弟绘，字敬文，年六岁，便自愿入学，
家人以偶年俗忌，约而弗许，伺其伯姊笔牍之闲而
辄窃用。未几，遂通急就章，内外异之，以为非常儿也。”
《废帝本纪》：“‘帝天保元年，立为皇太子，时年六岁，性敏
慧，初学反语，于迹字下注云：‘自反时侍者，未达其故’。”
太子曰：“迹’字足傍亦为‘迹’，岂非自反耶？”尝宴北宫，独
令河间王勿入。左右问其故，太子曰：“世宗遇贼处，河
间王复何宜在此？”

《周书张元传》：元年六岁，其祖以夏中热甚，欲将元就
井浴，元固不肯从，祖谓其贪戏，乃以杖击其头曰：“汝
何为不肯洗浴？”元对曰：“衣以盖形，为覆其亵，元不能
亵露其体于白日之下。”祖异而舍之。

《唐书段秀实传》：“秀实六岁，母疾病，不勺饮，至七日，病
间，乃肯食，时号孝童。”

《辽史耶律孟简传》：“孟简性颖悟。六岁，父晨出猎，俾赋
《晓天星月诗》，孟简应声而成，父大奇之。”

《宋史宗室传》：“德昭子惟吉，生甫弥月，太祖命辇至内
廷养视之。常乘小乘舆及小鞍鞁马，命黄门拥抱，出
入常从。太祖崩，惟吉才六岁，昼夜哀号，孝章皇后慰
论再三，始进𫗴粥《韩世忠传》：“世忠子彦直，字子温，生期年，以父任补右
承奉郎，寻直秘阁。六岁从世忠入见，高宗命作大字，
即拜命跪书‘皇帝万岁’四字。帝喜”之，拊其背曰：“他日
令器也。”亲解孝宗丱角之𦈡傅其首，赐金器、笔研、监
书、鞍马。年十二，赐三品服。绍兴十七年，中两浙转运
使司试。明年，登进士第。

《虞允文传》：“允文字彬甫，隆州仁寿人。父祺，登政和进
士第，仕至太常博士，潼川路转运判官。允文六岁诵
九经，七岁能属文。”

《胡沂传》：“沂字周伯，绍兴馀姚人。父宗伋，号醇儒，能守
所学，不逐时好。沂颖悟，六岁诵《五经》皆毕，不忘一字。”
《吉安府志》：“李献可，吉水人。年六岁，能诗文，善奇对。一
日，有参政避雨庙中，献可亦入庙避雨，奇之，言于朝。
孝宗召入宫，时宫女正午睡，帝指宫女命为诗。献可
即跪曰：‘御手指婵娟，青春白昼眠。粉匀香汗湿，髻压
翠云偏。柳妒眉间绿，桃嫌脸上鲜。梦魂何处是，应绕
帝王边’。”帝拊其背曰：“卿何不作我家儿？”命宫女为绣
御掌于背以赐归。

《金史女奚烈守愚传》：“守愚六岁知读书，既龀，或谓食
肉昏神识，乃戒而不食。”

《明良录略》：“宋濂，字景濂，金华人。在妊七月生六岁，为
诗歌，有奇语，人呼为神童。”

《明外史杨守陈传》：守陈子茂仁，六岁入小学。客有指
铜炉令赋者，应声曰：“范金以为体，然火以为用。”客大
异之。

《王华传》：“华六岁戏水滨，有醉濯足者遗其金，华取投
诸水，待其人至，指而还之。”

《王穉登传》：“穉登六岁能擘大字。